Turgelių šv. Felikso Valua koplyčia
54°27′13″š. pl. 25°30′40″r. ilg.﻿ / ﻿54.4535°š. pl. 25.5110°r. ilg.﻿ / 54.4535; 25.5110 Turgelių šv. Felikso Valua koplyčia – mauzoliejinė Kobylinskių šeimos koplyčia, stovinti Turgelių kaimo veikiančiose kapinėse, Šalčininkų rajone, 18 km į šiaurę nuo Šalčininkų, prie kelio į Mikniškes. Pavadinta trinitorių ordino įkūrėjo Felikso de Valua (pranc. Félix de Valois) vardu. Netoli koplyčios yra Vilniaus universiteto rektoriaus teisininko, ekonomisto Simono Malevskio (1760-1832) kapas. Koplyčia yra architektūros paminklas, įtrauktas į LR Kultūros vertybių registrą (unik. kodas 1788).